stanford-oval/wikipedia huggingface dataset:
จังหวัดบั๊กนิญ
ภูมิอากาศ

| ข้อมูลภูมิอากาศของบั๊กนิญ> เดือน | ข้อมูลภูมิอากาศของบั๊กนิญ> ม.ค. | ข้อมูลภูมิอากาศของบั๊กนิญ> ก.พ. | ข้อมูลภูมิอากาศของบั๊กนิญ> มี.ค. | ข้อมูลภูมิอากาศของบั๊กนิญ> เม.ย. | ข้อมูลภูมิอากาศของบั๊กนิญ> พ.ค. | ข้อมูลภูมิอากาศของบั๊กนิญ> มิ.ย. | ข้อมูลภูมิอากาศของบั๊กนิญ> ก.ค. | ข้อมูลภูมิอากาศของบั๊กนิญ> ส.ค. | ข้อมูลภูมิอากาศของบั๊กนิญ> ก.ย. | ข้อมูลภูมิอากาศของบั๊กนิญ> ต.ค. | ข้อมูลภูมิอากาศของบั๊กนิญ> พ.ย. | ข้อมูลภูมิอากาศของบั๊กนิญ> ธ.ค. | ข้อมูลภูมิอากาศของบั๊กนิญ> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 19.9 (67.8) | 20.4 (68.7) | 23 (73) | 27.4 (81.3) | 31.8 (89.2) | 33 (91) | 32.8 (91) | 32.2 (90) | 31.2 (88.2) | 29 (84) | 25.6 (78.1) | 22.1 (71.8) | 27.37 (81.26) |
| อุณหภูมิเฉลี่ยแต่ละวัน °C (°F) | 16.5 (61.7) | 17.4 (63.3) | 20 (68) | 24 (75) | 27.7 (81.9) | 29.2 (84.6) | 29.2 (84.6) | 28.8 (83.8) | 27.7 (81.9) | 25.2 (77.4) | 21.6 (70.9) | 18.5 (65.3) | 23.82 (74.87) |
| อุณหภูมิต่ำสุดเฉลี่ย  °C (°F) | 13.2 (55.8) | 14.4 (57.9) | 17.1 (62.8) | 20.6 (69.1) | 23.7 (74.7) | 24.6 (76.3) | 25.5 (77.9) | 25.4 (77.7) | 24.2 (75.6) | 21.4 (70.5) | 17.7 (63.9) | 14.9 (58.8) | 20.23 (68.41) |
| ปริมาณฝน มม (นิ้ว) | 12 (0.47) | 33 (1.3) | 34 (1.34) | 87 (3.43) | 211 (8.31) | 245 (9.65) | 332 (13.07) | 337 (13.27) | 234 (9.21) | 98 (3.86) | 34 (1.34) | 23 (0.91) | 1,680 (66.14) |
แหล่งที่มา: climate-data.org
เขตการปกครอง

จังหวัดบั๊กนิญแบ่งเขตการปกครองออกเป็น 1 นคร 1 เมือง และ 6 อำเภอ ได้แก่
| ชื่อภาษาไทย | ชื่อภาษาเวียดนาม | ประชากร (ค> ศ. 2019) |
| --- | --- | --- |
| นครบั๊กนิญ | Bắc Ninh | 247,702 |
| เมืองตื่อเซิน | Từ Sơn | 176,410 |
| อำเภอเกว๊หวอ | Quế Võ | 195,666 |
| อำเภอซาบิ่ญ | Gia Bình | 103,517 |
| อำเภอเตียนซู | Tiên Du | 176,460 |
| อำเภอถ่วนถั่ญ | Thuận Thành | 171,942 |
| อำเภอเลืองต่าย | Lương Tài | 104,469 |
| อำเภอเอียนฟ็อง | Yên Phong | 192,674 |
บริษัทจำกัด แมจิลูเมียร์

ซีรีส์มังงะญี่ปุ่น
| --- | --- |
บริษัทจำกัด แมจิลูเมียร์
株式会社マジルミエ (Kabushiki Gaisha Majirumie)
แนว: สาวน้อยเวทมนตร์
มังงะ
เขียนโดย: เซกกะ อิวาตะ
วาดภาพโดย: ยู อาโอกิ
สำนักพิมพ์: ชูเอชะ
สำนักพิมพ์ภาคภาษาไทย: รักพิมพ์
ในเครือ: จัมป์ คอมิกซ์+
นิตยสาร: โชเน็งจัมป์+
กลุ่มเป้าหมาย: โชเน็ง
วางจำหน่ายตั้งแต่: 20 ตุลาคม พ.ศ. 2564 – ปัจจุบัน
จำนวนเล่ม:  14  7
อนิเมะโทรทัศน์
กำกับโดย: มาซาฮิโระ ฮิราโอกะ
เขียนบทโดย: ชินโงะ นากาอิ
ดนตรีโดย: มาโคโตะ มิยาซากิ
สตูดิโอ: สตูดิโมเอะ เจซีสตาฟ
ถือสิทธิ์โดย: แอมะซอนไพรม์วิดีโอ
เครือข่าย: เอ็นเอ็นเอส (นิปปงทีวี)
ฉาย:  4 ตุลาคม พ.ศ. 2567  – ปัจจุบัน
ตอน: 12
บริษัทจำกัด แมจิลูเมียร์ (ญี่ปุ่น: 株式会社マジルミエ, โรมาจิ: Kabushiki Gaisha Majirumie) เป็นซีรีส์มังงะญี่ปุ่นที่เขียนโดยเซกกะ อิวาตะ และวาดภาพโดยยู อาโอกิ เริ่มเผยแพร่บนเว็บไซต์โชเน็งจัมป์+และแอปมือถือในเดือนตุลาคม พ.ศ. 2564 ในเดือนเมษายน พ.ศ. 2567 ชูเอชะได้รวบรวมแต่ละตอนของซีรีส์นี้ออกเป็นจำนวน 14 เล่ม ชูเอชะยังเผยแพร่ซีรีส์นี้เป็นภาษาไทยบนเว็บไซต์และแอปมังงะพลัสอีกด้วย อนิเมะซีรีส์ทางโทรทัศน์ที่ดัดแปลงโดยสตูดิโมเอะและเจซีสตาฟ ออกอากาศตั้งแต่เดือนตุลาคมจนถึงเดือนธันวาคม พ.ศ. 2567 มีการประกาศฤดูกาลที่สองแล้ว
สื่อ > มังงะ

เขียนโดยเซกกะ อิวาตะ และวาดภาพโดยยู อาโอกิ บริษัทจำกัด แมจิลูเมียร์เริ่มเผยแพร่บนเว็บไซต์มังงะโชเน็งจัมป์+ของชูเอชะและแอปมือถือเมื่อวันที่ 20 ตุลาคม พ.ศ. 2564 แต่ละตอนจะถูกรวบรวมเป็นเล่ม (ทังโกบง) โดยเปิดตัวเล่มแรกในวันที่ 4 กุมภาพันธ์ พ.ศ. 2565
บริการมังงะพลัสของชูเอชะกำลังเผยแพร่ซีรีส์เป็นภาษาอังกฤษและภาษาไทยในรูปแบบดิจิทัล สำนักพิมพ์รักพิมพ์ได้ประกาศเป็นผู้ถือลิขสิทธิ์ฉบับภาษาไทยในวันที่ 10 พฤศจิกายน พ.ศ. 2565
สื่อ > อนิเมะ

ได้ประกาศดัดแปลงเป็นซีรีส์อนิเมะทางโทรทัศน์เมื่อวันที่ 29 พฤศจิกายน พ.ศ. 2566 ผลิตโดยสตูดิโมเอะและเจซีสตาฟ และกำกับโดยมาซาฮิโระ ฮิราโอกะ พร้อมบทที่เขียนโดยชินโงะ นากาอิ การออกแบบตัวละครโดยฮิเดฮิโระ อาซามะ และดนตรีที่แต่งโดยมาโคโตะ มิยาซากิ ซีรีส์นี้ออกอากาศตั้งแต่วันที่ 4 ตุลาคมจนถึงวันที่ 20 ธันวาคม พ.ศ. 2567 ทางรายการ Friday Night Anime ของช่องนิปปงทีวีและในเครือข่าย เพลงเปิดคือ "Order Made" (オーダーメイド, Ōdāmeido) ขับร้องโดยมาฟุมาฟุ ในขณะที่เพลงปิดคือ ญี่ปุ่น: "Workout"; โรมาจิ: ワークアウト; ทับศัพท์: Wākuauto ขับร้องโดย Syudou  ซีรีส์นี้ถือลิขสิทธิ์​การฉายโดยแอมะซอน​และจะสตรีมทั่วโลกผ่านทางแอมะซอนไพรม์วิดีโอ
หลังจากออกอากาศตอนสุดท้าย ก็มีการประกาศฤดูกาลที่สอง
ชเวโกะโก

| ชเวโกะโกมไยง์ ชเวโกะโก |
| --- | --- |
ชเวโกะโกเมื่อ พ.ศ. 2565
ชเวโกะโกมไยง์ที่ตั้งของชเวโกะโกในประเทศพม่า
พิกัด: 16°49′13.7″N 98°31′51.3″E﻿ / ﻿16.820472°N 98.530917°E﻿ / 16.820472; 98.530917
ประเทศ:  พม่า
รัฐ:  กะเหรี่ยง
จังหวัด: เมียวดี
อำเภอ: เมียวดี
ประชากรศาสตร์
 • ศาสนา: พุทธและคริสต์
เขตเวลา: UTC+6:30 (เวลามาตรฐานพม่า)
ชเวโกะโกมไยง์ (พม่า: ရွှေကုက္ကိုမြိုင်; แปลว่า ป่าจามจุรีทอง) หรือที่รู้จักกันทั่วไปในชื่อ ชเวโกะโก (พม่า: ရွှေကုက္ကို; แปลว่า จามจุรีทอง) เป็นเมืองหนึ่งในจังหวัดเมียวดี รัฐกะเหรี่ยง ทางภาคตะวันออกเฉียงใต้ของประเทศพม่า ตั้งอยู่ริมฝั่งตะวันตกของแม่น้ำเมย ตรงข้ามตำบลแม่จะเรา อำเภอแม่ระมาด ตำบลแม่กาษา และตำบลแม่ปะ อำเภอแม่สอด จังหวัดตาก ประเทศไทย และอยู่ห่างจากเมืองเมียวดีไปทางทิศเหนือประมาณ 20 กิโลเมตร
ชเวโกะโกปัจจุบันเป็นศูนย์กลางด้านอาชญากรรม การค้ามนุษย์ และศูนย์หลอกหลวงที่เกิดขึ้นในโครงการพัฒนาอสังหาริมทรัพย์จากบริษัทจีน ภายหลังจากที่รัฐบาลกัมพูชาได้ล้มโครงการพนันและคาสิโน ในปี พ.ศ. 2562 กลุ่มอาชญากรรมจีนได้ย้ายการปฏิบัติการมายังชายแดนพม่าในบริเวณเมียวดีแทนที่ ชเวโกะโกเป็นเมืองที่มีการค้ามนุษย์จากหลายประเทศโดยรอบ อาทิ ไทย กัมพูชา ลาว มาเลเซีย ฮ่องกง ไต้หวัน อินเดีย และฟิลิปปินส์ ที่ถูกหลอกให้มาทำงานเป็นพนักงานคอลเซนเตอร์ โดยหลอกว่าจะได้งานที่ดี
นักเขียนโปรแกรม

นักเขียนโปรแกรม หรือ โปรแกรมเมอร์ (อังกฤษ: programmer) มีหน้าที่หลักคือการเขียนโปรแกรมคอมพิวเตอร์ ซึ่งนักเขียนโปรแกรมสามารถหมายถึงผู้ที่เชี่ยวชาญในการเขียนโปรแกรมเฉพาะด้าน หรือผู้ที่สามารถเขียนรหัสซอฟต์แวร์ได้หลากหลายข้อมูล
เอดา ไบรอนได้ชื่อว่าเป็นนักเขียนโปรแกรมคนแรกของโลก เพราะเป็นคนแรกที่สามารถนำขั้นตอนวิธี มาเรียบเรียงเป็นชุดคำสั่ง ให้แก่เครื่องคำนวณได้ในปี พ.ศ. 2385 (ค.ศ. 1842) ในยุคที่ยังไม่มีเครื่องคอมพิวเตอร์
ดูเพิ่ม

นักพัฒนาซอฟต์แวร์
ซอร์สโค้ด
แฮกเกอร์
คัง ซึล-กี

| ซึลกี |
| --- | --- |
ซึลกีในเดือนมีนาคม 2024
เกิด: คัง ซึล-กี  (1994-02-10) 10 กุมภาพันธ์ ค.ศ. 1994 (31 ปี) อันซัน จังหวัดคย็องกี เกาหลีใต้
อาชีพ:  นักร้อง  นักเต้น 
ปีปฏิบัติงาน: 2014–ปัจจุบัน
อาชีพทางดนตรี
แนวเพลง: เคป็อป
เครื่องดนตรี: เสียงร้อง
ค่ายเพลง:  เอสเอ็ม  เอเว็กซ์แทร็กซ์ 
สมาชิกของ:  เรดเวลเวต  เรดเวลเวต – ไอรีนแอนด์ซึลกี  เอสเอ็มทาวน์  ก็อตเดอะบีต 
อดีตสมาชิก:  เอสเอ็มรุกกีส์  Girls Next Door 
 นักดนตรี

ชื่อเกาหลี
ฮันกึล: 강슬기
ฮันจา: 康슬기
อาร์อาร์: Gang Seul-gi 
เอ็มอาร์: Kang Sŭlki 
 
ลายมือชื่อ

คัง ซึล-กี (เกาหลี: 강슬기; เกิด 10 กุมภาพันธ์ ค.ศ. 1994) หรือชื่อในการแสดงว่า ซึลกี เป็นนักร้องและนักเต้นชาวเกาหลีใต้ เธอเป็นสมาชิกของเรดเวลเวต และยูนิตย่อย เรดเวลเวต – ไอรีนแอนด์ซึลกี
ชีวิตช่วงแรกและการศึกษา

คัง ซึล-กี เกิดเมื่อวันที่ 10 กุมภาพันธ์ ค.ศ. 1994 ที่อันซัน จังหวัดคย็องกี เธอเข้าเรียนระดับประถมศึกษาที่โรงเรียนประถมศึกษาอันซันโฮว็อน ระดับมัธยมศึกษาที่โรงเรียนมัธยมบย็อลมัง และระดับมัธยมศึกษาตอนปลายที่โรงเรียนมัธยมศิลปะการแสดงโซล เธอสามารถพูดได้ทั้งภาษาเกาหลีและภาษาญี่ปุ่น
อาชีพ > ก่อนเปิดตัวและเอสเอ็มรุกกี

ซึลกีเข้าเป็นศิลปินฝึกหัดของค่ายเอสเอ็มเอนเตอร์เทนเมนต์ในปี ค.ศ. 2007 ในเดือนธันวาคม ค.ศ. 2013 เธอได้ถูกเปิดเผยให้รู้จักกับสาธารณชนผ่านทางเอสเอ็มในโปรเจ็กต์ก่อนเปิดตัวที่ชื่อ เอสเอ็มรุกกี พร้อมกับเพื่อนร่วมวง ไอรีนและเวนดี
ในเดือนกรกฎาคม ค.ศ. 2014 เธอได้ร้องร่วมกับเฮนรี หลิว ในเพลง "บัตเตอร์ฟลาย" จากอีพีของเขา แฟนแทสติก นอกจากนี้เธอยังปรากฏตัวในมิวสิกวิดีโอเพลง "แฟนแทสติก" อีกด้วย
อาชีพ > 2014–ปัจจุบัน: เรดเวลเวตและกิจกรรมเดี่ยว

ซึลกีเปิดตัวอย่างเป็นทางการกับเรดเวลเวต เมื่อวันที่ 1 สิงหาคม ค.ศ. 2014 ด้วยซิงเกิล "แฮปปีเนส"
ในเดือนมกราคม ค.ศ. 2015 เธอได้รับบทนำในละครเพลงเรื่อง สคูลออซ ในบทโดโรธี เกล ตั้งแต่เดือนเมษายนถึงพฤษภาคม เธอเข้าร่วมในรายการวาไรตีโชว์ ออฟทูสกูล ที่ออกอากาศทางช่องเจทีบีซี
ในเดือนกรกฎาคม ค.ศ. 2016 เธอออกซิงเกิล "โดนต์พุชมี" กับเวนดี ประกอบละครเรื่อง หยุดหัวใจไว้ลุ้นรัก ทางช่องเคบีเอส2 ในเดือนตุลาคม ค.ศ. 2016 ซึลกีเป็นผู้เข้าแข่งขันในรายการ คิงออฟมาสก์ซิงเกอร์ ในนามหน้ากากซินีมาเฮฟเวน
วันที่ 18 พฤศจิกายน ซึลกีร้องเพลง "ยู, จัสต์ไลก์แดต" ประกอบซีรีส์สำหรับเกม เบลดแอนด์โซล ต่อมาในวันที่ 30 ธันวาคม ซึลกีกับเวนดี และศิลปินคนอื่น ๆ ในเอสเอ็ม ออกซิงเกิล "ซาวด์ออฟยัวร์ฮาร์ต" ซึ่งเป็นเพลงเพื่อการกุศลในโปรเจ็กต์ของเอสเอ็มสเตชัน
ในเดือนมกราคม ค.ศ. 2017 เธอออกซิงเกิล "ไอแคนโอนลีซียู" ร่วมกับเวนดี ประกอบละครทางช่องเคบีเอส2เรื่อง ฮวารัง บัลลังก์วังบุปผา ต่อมาในวันที่ 22 มกราคม เธอได้ร่วมงานกับเยซ็อง สมาชิกวงซูเปอร์จูเนียร์ ในเพลง "ดาร์ลิงยู" ในโปรเจ็กต์ของเอสเอ็มสเตชัน
ผลงานเพลง

บทความหลัก: รายชื่อผลงานเพลงของเรดเวลเวต
ผลงานเพลง > อีพี

| ชื่อ | รายละเอียด | ตำแหน่งชาร์ตสูงสุด> KOR  | ตำแหน่งชาร์ตสูงสุด> JPN  | ยอดขาย |
| --- | --- | --- | --- | --- |
| 28 Reasons |  วางจำหน่าย: 4 ตุลาคม 2022  สังกัด: เอสเอ็ม  รูปแบบ: ซีดี, ดิจิทัลดาวน์โหลด, สตรีมมิง | 3 | 13 |  เกาหลี: 206,142  ญี่ปุ่น: 4,930 (แผ่น) |
ผลงานเพลง > ซิงเกิล

| ชื่อ> ชื่อ.ในฐานะนักร้องนำ | ปี> ปี.ในฐานะนักร้องนำ | ตำแหน่งชาร์ต สูงสุด> KORCircle .ในฐานะนักร้องนำ | ตำแหน่งชาร์ต สูงสุด> KORBillb. .ในฐานะนักร้องนำ | ตำแหน่งชาร์ต สูงสุด> USWorld .ในฐานะนักร้องนำ | ยอดขาย> ยอดขาย.ในฐานะนักร้องนำ | อัลบั้ม> อัลบั้ม.ในฐานะนักร้องนำ |
| --- | --- | --- | --- | --- | --- | --- |
| "28 Reasons" | 2022 | 113 | — | — | — | 28 Reasons |
ในฐานะนักร้องรับเชิญ
| "บัตเตอร์ฟลาย" (เฮนรี่ ร้องรับเชิญโดย ซึลกี) | 2014 | — | — | — |  เกาหลี: 14,070+ | แฟนแทสติก |
| "ดร็อป" (มาร์ก ร้องรับเชิญโดย ซึลกี) | 2017 | 93 | — | — |  เกาหลี: 46,443 | เพลงประกอบรายการ ไฮสกูลแร็ปเปอร์ |
| "Heart Stop" (แทมิน ร้องรับเชิญโดย ซึลกี) | 2017 | — | — | — | — | Move |
| "Selfish" (มุนบยอล ร้องรับเชิญโดย ซึลกี) | 2018 | 84 | — | — | — | Selfish / Red Moon |
| "Hello Tutorial" (ไซออน.ที ร้องรับเชิญโดย ซึลกี) | 2018 | 2 | 2 | — | — | ZZZ |
| "Best Friend" (เวนดี ร้องรับเชิญโดย ซึลกี) | 2021 | — | — | — | — | Like Water |
| "Who Are You"  (แบมแบม ร้องรับเชิญโดย ซึลกี) | 2021 | — | — | 9 | — | ซิงเกิลไม่มีอัลบั้ม |
ร่วมกับผู้อื่น
| "ซาวด์ออฟยัวร์ฮาร์ต" ร่วมกับ เอสเอ็มทาวน์, สตีฟ บารากัตต์) | 2016 | — | — | — | — | SM Station Season 1 |
| "ดาร์ลิงยู" (กับ เยซ็อง) | 2017 | — | — | — | — | SM Station Season 1 |
| "เอาเออร์สตอรี" (กับ ฮวัง ชี-ย็อล) | 2017 | 28 | — | — |  เกาหลี: 56,079  จีน: 262,241 | ฟอลล์อิน, เกิร์ลโวลทรี |
| "Doll" (กับ คังตะ และ เวนดี) | 2017 | — | — | — | — | SM Station Season 2 |
| "Wow Thing" (ร่วมกับ โซย็อน, ช็องฮา และ ซินบี) | 2018 | 35 | 43 | 3 | — | SM Station X 0 |
เพลงประกอบละคร
| "โดนต์พุชมี" (กับ เวนดี) | 2016 | 25 | — | — |  เกาหลี: 182,984 | เพลงประกอบละคร หยุดหัวใจไว้ลุ้นรัก |
| "ไอแคนโอนลีซียู" (กับ เวนดี) | 2017 | 80 | — | — |  เกาหลี: 24,912 | เพลงประกอบละคร ฮวารัง บัลลังก์วังบุปผา |
| "ดีปบลูอายส์" (ดีปบลูอายส์) | 2017 | — | — | — |  เกาหลี: 16,514 | 'เพลงประกอบรายการ ไอดอลดราม่าอ๊บเพอร์เรชันทีม |
| "ยู, จัสต์ไลก์แดต" | 2017 | — | — | — | — | เพลงประกอบซีรีส์ เบลดแอนด์โซล |
| "Always" | 2019 | 118 | — | — | — | The Crowned Clown OST |
ชาร์ตเพลงอื่นๆ
| "Uncover" | 2020 | — | 100 | — | — | Monster  |
| "Bad Boy, Sad Girl" (ร่วมกับ บีโอ) | 2022 | — | — | — | — | 28 Reasons |
| "Dead Man Runnin’" | 2022 | — | — | — | — | 28 Reasons |
| "Anywhere But Home" | 2022 | — | — | — | — | 28 Reasons |
| "Crown" | 2022 | — | — | — | — | 28 Reasons |
| "Los Angeles" | 2022 | — | — | — | — | 28 Reasons |
"—" หมายถึงเพลงที่ไม่ได้จำหน่ายในประเทศนั้น ๆ หรือไม่ติดชาร์ต
ผลงานการแสดง > ภาพยนตร์

| ปี | เรื่อง | บทบาท | รายละเอียด | อ้างอิง |
| --- | --- | --- | --- | --- |
| 2015 | เอสเอ็มทาวน์: เดอะสเตจ | ตัวเธอเอง | ภาพยนตร์สารคดี |  |
| 2020 | โทรลล์สเวิลด์ทัวร์ | Gomdori (พากย์เสียง) | ภาพยนตร์แอนิเมชั่น |  |
ผลงานการแสดง > ละครโทรทัศน์

| ปี | เรื่อง | เครือข่าย | บทบาท | รายละเอียดเพิ่มเติม |
| --- | --- | --- | --- | --- |
| 2016 | ชีวิตเพื่อชาติ รักนี้เพื่อเธอ | เคบีเอส2 | ตัวเธอเอง | รับเชิญ |
ผลงานการแสดง > รายการทางโทรทัศน์

| ปี | เรื่อง | เครือข่าย | บทบาท | รายละเอียดเพิ่มเติม |
| --- | --- | --- | --- | --- |
| 2015 | ออฟทูสกูล | เจทีบีซี | ผู้เข้าร่วม | ตอนที่ 40–43 |
| 2015 | 100 พีเพิล, 100 ซองส์ | เจทีบีซี | ผู้เข้าแข่งขัน | ตอนที่ 31 กับ เวนดี |
| 2015 | อิมมอร์ทัลซองส์ 2 | เคบีเอส2 | ผู้เข้าแข่งขัน | ตอนที่ 223 กับเวนดีและจอย |
| 2016 | คิงออฟมาสก์ซิงเกอร์ | เอ็มบีซี | ผู้เข้าแข่งขัน | ตอนที่ 80 ในนามหน้ากากซินีมาเฮฟเวน |
| 2017 | เกิร์ลกรุปแบทเทิล | เคบีเอส2 | ผู้เข้าแข่งขัน | รายการพิเศษวันตรุษจีน กับเวนดีและจอย |
| 2017 | ไอดอลดราม่าอ๊บเพอร์เรชันทีม | เคบีเอส | ผู้เข้าร่วม |  |
ผลงานการแสดง > ละครเพลง

| ปี | เรื่อง | บทบาท | รายละเอียดเพิ่มเติม |
| --- | --- | --- | --- |
| 2014–2015 | สคูลออซ | โดโรธี เกล | บทบาทนำ |
ผลงานการแสดง > มิวสิกวิดีโอ

| ปี | เพลง | ศิลปิน | อ้างอิง |
| --- | --- | --- | --- |
| 2014 | "แฟนแทสติก" | เฮนรี หลิว |  |
| 2017 | "ดาร์ลิงยู" | ตัวเธอเอง และ เยซ็อง |  |
รางวัลและการเสนอชื่อ

| รางวัล | ปี | สาขา | เสนอชื่อ/ผลงาน | ผล | อ้างอิง |
| --- | --- | --- | --- | --- | --- |
| เอเชียนป็อปมิวสิกอะวอดส์ | 2022 | Top 20 Song of the Year (Overseas) | "28 Reasons" | ชนะ |  |
| เซอร์เคิลชาร์ตมิวสิกอะวอดส์ | 2023 | Song of the Year – ตุลาคม | "28 Reasons" | รอผล |  |
| Fashionista Awards | 2017 | Best Fashionista – Rising Star | ซึลกี | เสนอชื่อเข้าชิง |  |
| มามาอะวอดส์ | 2022 | Best Female Artist | ซึลกี | เสนอชื่อเข้าชิง |  |
| เมลอนมิวสิกอะวอดส์ | 2017 | Hot Trend Award | "Deep Blue Eyes" (as Girls Next Door) | เสนอชื่อเข้าชิง |  |
แหล่งข้อมูลอื่น

เว็บไซต์ทางการ (ในภาษาเกาหลี)
คัง ซึล-กี ที่อินเทอร์เน็ตมูวีเดตาเบส
↑  Hosted by the Hong Kong Asia Pacific International Group and Sunway Records, the Asian Pop Music Awards bases its winners on the "Asian Pop Music Chart" which opened in September 2019.
ท้าวสุรนารี

| ท้าวสุรนารี |
| --- | --- |
อนุสาวรีย์ท้าวสุรนารี ณ เทศบาลนครนครราชสีมา
ข้อมูลส่วนบุคคล
เกิด: พ.ศ. 2314 นครราชสีมา
เสียชีวิต: เมษายน พ.ศ. 2395 (81 ปี)
เชื้อชาติ: ไทย
คู่สมรส: พระยาสุริยเดช
บุพการี: นายกิ่ม (บิดา) นางบุญมา (มารดา)
เป็นที่รู้จักจาก: เชื่อว่าเป็นผู้นำกอบกู้นครราชสีมาในคราวกบฏเจ้าอนุวงศ์

ท้าวสุรนารี หรือ คุณหญิงโม (ต้นฉบับว่า ท่านผู้หญิงโม้) นิยมเรียกว่า ย่าโม (พ.ศ. 2314 – เมษายน พ.ศ. 2395) เป็นบุคคลในประวัติศาสตร์ไทยในฐานะวีรสตรีมีส่วนกอบกู้เมืองนครราชสีมาจากกองทัพเจ้าอนุวงศ์ พระมหากษัตริย์เวียงจันทน์ เมื่อปี พ.ศ. 2369 ในรัชสมัยพระบาทสมเด็จพระนั่งเกล้าเจ้าอยู่หัว ภายหลังคุณหญิงโมได้รับการสถาปนาขึ้นเป็นท้าวสุรนารี
ประวัติศาสตร์

ท้าวสุรนารี มีนามเดิมว่า "โม" (แปลว่า ใหญ่มาก) หรือท้าวมะโหโรง เป็นชาวเมืองนครราชสีมาโดยกำเนิด เกิดเมื่อปีระกา พ.ศ. 2314 มีนิวาสสถานอยู่ ณ บ้านตรงกันข้ามกับวัดพระนารายณ์มหาราช (วัดกลางนคร) ทางทิศใต้ของเมืองนครราชสีมา ชอบเล่นกระบี่กระบองตั้งแต่เด็ก เป็นธิดาของนายกิ่มและนางบุญมา มีพี่สาวหนึ่งคนชื่อ แป้นาผล ไม่มีสามี จึงอยู่ด้วยกันจนวายชนม์ มีน้องชายหนึ่งคน ชื่อ จุก
ต่อมาเมื่อปี พ.ศ. 2339 โม เมื่ออายุได้ 25 ปี ได้แต่งงานสมรสกับนายทองคำขาว พนักงานกรมการเมืองนครราชสีมา ต่อมานายทองคำขาว ได้เลื่อนบรรดาศักดิ์เป็น "พระภักดีสุริยเดช" ตำแหน่งรองปลัดเมืองนครราชสีมา นางโม จึงได้เป็น คุณนายโม และต่อมา "พระภักดีสุริยเดช" ได้เลื่อนเป็น "พระยาสุริยเดช" ตำแหน่งปลัดเมืองนครราชสีมา คุณนายโมจึงได้เป็น คุณหญิงโม ชาวเมืองนครราชสีมาเรียกท่านทั้งสองเป็นสามัญว่า "คุณหญิงโม" และ "พระยาปลัดทองคำ" ท่านเป็นหมันไม่มีทายาทสืบสายโลหิต ชาวเมืองนครราชสีมาทั้งหลายจึงพากันเรียกแทนตัวคุณหญิงโมว่า "แม่" มีผู้มาฝากตัวเป็นลูกหลานกับคุณหญิงโมอยู่มาก ซึ่งเป็นกำลังและอำนาจส่งเสริมคุณหญิงโมให้ทำการใด ๆ ได้สำเร็จเสมอ หนึ่งในลูกหลานคนสำคัญที่มีส่วนร่วมกับคุณหญิงโม เข้ากอบกู้เมืองนครราชสีมาจากกองทัพเจ้าอนุวงศ์ เวียงจันทน์ ณ ทุ่งสัมฤทธิ์ คือนางสาวบุญเหลือ
ท้าวสุรนารีเป็นคนมีสติปัญญาหลักแหลม เล่นหมากรุกเก่ง มีความชำนาญในการขี่ช้าง ขี่ม้า มีม้าตัวโปรดสีดำ และมักจะพาลูกหลานไปทำบุญที่วัดสระแก้วเป็นประจำเสมอ ท้าวสุรนารี ถึงแก่อสัญกรรมเมื่อเดือนเมษายน พ.ศ. 2395 (เดือน 5 ปีชวด จัตวาศก จศ. 1214) สิริอายุได้ 81 ปี
วีรกรรมและบำเหน็จความ

ดูเพิ่ม: กบฏเจ้าอนุวงศ์
เมื่อพุทธศักราช 2369 เจ้าอนุวงศ์แห่งเวียงจันทน์ เป็นกบฏต่อกรุงเทพมหานคร ยกกองทัพเข้ามายึดเมืองนครราชสีมาได้ แล้วกวาดต้อนครอบครัวชาวนครราชสีมาไป คุณหญิงโม และนางสาวบุญเหลือรวบรวมครอบครัวชาย หญิงชาวนครราชสีมาที่ถูกกวาดต้อนไปเป็นเชลย เข้าต่อสู้ฆ่าฟันทหารลาวล้มตายเป็นอันมาก ณ ทุ่งสัมฤทธิ์ แขวงเมืองนครราชสีมา เมื่อวันที่ 4 มีนาคม พุทธศักราช 2369 ช่วยให้ฝ่ายไทยสามารถกอบกู้เมืองนครราชสีมากลับคืนมาได้ในที่สุด[ต้องการอ้างอิง]
เมื่อความทราบไปถึง พระบาทสมเด็จพระนั่งเกล้าเจ้าอยู่หัว จึงทรงพระกรุณาโปรดเกล้าฯ สถาปนาคุณหญิงโม ขึ้นเป็น ท้าวสุรนารี เมื่อ วันที่ 30 ตุลาคม พ.ศ. 2370 เมื่อคุณหญิงโมมีอายุได้ 57 ปี พร้อมกับพระราชทานเครื่องยศ มีต่อไปนี้
ถาดทองคำใส่เครื่องเชี่ยนหมาก 1 ใบ
จอกหมากทองคำ 1 คู่
ตลับทองคำ 3 ใบเถา
เต้าปูนทองคำ 1 ใบ
คนโท และขันน้ำทองคำอย่างละ 1 ใบ[ต้องการอ้างอิง]
เมื่อวันที่ 5 เมษายน พ.ศ. 2524 เวลา 14.00 น. พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จพระราชดำเนินพร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และสมเด็จเจ้าฟ้าฯ กรมพระศรีสวางควัฒน วรขัตติยราชนารี ทรงวางพวงมาลา ณ อนุสาวรีย์ท้าวสุรนารี ในโอกาสนี้พระบาทสมเด็จพระมหาภูมิพลอดุลยเดชมหาราช บรมนาถบพิตรพระราชทานบรมราโชวาทมีความตอนหนึ่งว่า
....ท้าวสุรนารี เป็นผู้ที่เสียสละเพื่อให้ประเทศชาติได้อยู่รอดปลอดภัย 
ควรที่อนุชนรุ่นหลัง จะได้ระลึกถึงคุณงามความดีของท่าน
บ้านเมืองทุกวันนี้เป็นสิ่งที่ต้องหวงแหน การหวงแหน คือ ต้องสามัคคี
รู้จักหน้าที่ ทุกฝ่ายต้องช่วยกัน ชาวนครราชสีมาได้แสดงพลังต้องการ
ความเรียบร้อย ความสงบ เป็นปัจจัยสำคัญทำให้ชาติกลับปลอดภัยอีกครั้งหนึ่ง
 แม้ว่าสถานการณ์รอบตัวเราและรอบโลก จะผันผวนและ ล่อแหลมมาก 
แต่ถ้าทุกคนเข้มแข็ง สามัคคี กล้าหาญ และเอื้อเฟื้อต่อกันชาติก็จะมั่นคง....
อนุสาวรีย์

เมื่อท้าวสุรนารี ถึงแก่อสัญกรรม เมื่อปีพุทธศักราช 2395 อายุ 81 ปี เจ้าพระยามหิศราธิบดีผู้เป็นสวามี ได้ฌาปนกิจศพ และสร้างเจดีย์บรรจุอัฐิไว้ ณ วัดศาลาลอยซึ่งท้าวสุรนารีได้สร้างไว้ เมื่อเวลาผ่านไปเจดีย์ชำรุดลง พลตรีเจ้าพระยาสิงหเสนี (สอาด สิงหเสนี) ครั้นเมื่อยังเป็น พระยาประสิทธิศัลการ ข้าหลวงเทศาภิบาล ผู้สำเร็จราชการเมืองนครราชสีมา องคมนตรี และรัฐมนตรี ได้บริจาคทรัพย์สร้างกู่ขนาดเล็ก บรรจุพระอัฐิท้าวสุรนารีขี้นใหม่ที่วัดกลาง (วัดพระนารายณ์มหาราช) สร้างเสร็จเมื่อวันที่ 7 มิถุนายน ร.ศ.118 (พ.ศ. 2442)
ต่อมากู่นั้นได้ทรุดโทรมลงมาอีก อีกทั้งยังอยู่ในที่แคบ ไม่สมเกียรติ พระยากำธรพายัพทิศ (ดิส อินทรโสฬส) ผู้ว่าราชการจังหวัดนครราชสีมา นายพันเอกพระเริงรุกปัจจามิตร (ทอง รักสงบ) ผู้บังคับการมณฑลทหารบกที่ 5 พร้อมด้วยข้าราชการ และประชาชนชาวนครราชสีมาได้พร้อมใจกันสร้างอนุสาวรีย์ท้าวสุรนารีด้วยสัมฤทธิ์ ซึ่งทางกรมศิลปากรได้มอบให้ ศาสตราจารย์ ศิลป์ พีระศรี เป็นผู้ออกแบบร่วมกับ พระเทวาภินิมมิตร (ฉาย เทียมศิลปไชย) ประติมากรเลื่องชื่อในสมัยจอมพล ป. พิบูลสงคราม พ.ศ. 2510 ทั้งนี้ได้อัญเชิญอัฐิของท่านนำมาบรรจุไว้ที่ฐานรองรับ และประดิษฐานไว้ ณ ที่หน้าประตูชุมพล อนุสาวรีย์หล่อด้วยทองแดงรมดำ สูง 1.85 เมตร หนัก 325 กิโลกรัม ตั้งอยู่บนฐานไพที สี่เหลี่ยมย่อมุมไม้สิบสองซึ่งบรรจุอัฐิของท่าน แต่งกายด้วยเครื่องยศพระราชทาน ในท่ายืน มือขวากุมดาบ ปลายดาบจรดพื้น มือซ้ายท้าวสะเอว หันหน้าไปทางทิศตะวันตก ซึ่งเป็นทิศที่ตั้งของกรุงเทพมหานคร นับเป็นอนุสาวรีย์ของสามัญชนสตรี คนแรกของประเทศ เริ่มก่อสร้างในปี 2476 แล้วเสร็จ และ มีพิธีเปิดอนุสาวรีย์เมื่อวันที่ 24 มิถุนายน พ.ศ. 2477
ในงานพิธีเปิดนี้ จึงได้มีการสร้างเหรียญไว้เป็นที่ระลึก โดยมี สมเด็จมหาวีรวงศ์ (ติสโส อ้วน) เป็นประธานฝ่ายสงฆ์ และพระคณาจารย์สายพระอาจารย์มั่น - พระอาจารย์เสาร์ ร่วมพิธีปลุกเสกที่ วัดสุทธจินดา ชาวเมืองนครราชสีมารัก และหวงแหนเหรียญรุ่นนี้กันมาก เพราะถือกันว่านี่คือ เหรียญแห่งชัยชนะ เพื่อศรีสง่าแห่งบ้านเมือง และเชิดชูเกียรติ ท้าวสุรนารี วีรสตรีไทยตลอดกาล และทางกรมศิลปากร ได้ขึ้นทะเบียนอนุสาวรีย์ท้าวสุรนารี เป็นโบราณสถานวัตถุแห่งชาติ เมื่อวันที่ 3 มกราคม พ.ศ. 2480
ครั้นเมื่อปี พ.ศ. 2510 ฐานอนุสาวรีย์ชำรุด ข้าราชการ และประชาชนชาวนครราชสีมาโดยสวัสดิวงศ์ ปฏิทัศน์ ผู้ว่าราชการจังหวัดในขณะนั้น เป็นประธาน ได้ร่วมใจกันสร้าง ฐานอนุสาวรีย์บรรจุอัฐิท้าวสุรนารี ขึ้นใหม่ ณ ที่เดิม เพื่อให้เป็นศรีสง่าแก่บ้านเมือง และเชิดชูเกียรติท้าวสุรนารี วีรสตรีไทยตลอดกาลนาน แล้วเสร็จ เมื่อวันที่ 29 พฤศจิกายน พ.ศ. 2510
ทางจังหวัดนครราชสีมา หน่วยงานราชการต่าง ๆ รวมทั้งประชาชนชาวนครราชสีมา ได้มีการจัดงานฉลองวันแห่งชัยชนะของท้าวสุรนารี (คุณหญิงโม) เป็นงานประจำปีของจังหวัด เพื่อเป็นการเคารพสักการะ เชิดชูเกียรติ ในวีรกรรมของท้าวสุรนารี และเหล่าบรรพบุรุษของชาวนครราชสีมา จัดขึ้นบริเวณหน้าศาลากลางจังหวัด กำหนดจัดระหว่างวันที่ 23 มีนาคม - 3 เมษายน ของทุกปี
ข้อขัดแย้ง

คำให้การขุนโอฐบันทึกในใบบอกว่า "เวลาเช้าตรู่ พระยาปลัด พระยายกกระบัตร กรมการต่างคนต่างยิงปืนคนละนัด พวกครัวก็เข้าฟันแทง ทั้งพระสงฆ์ เถร เณร ผู้หญิงในครัว หนุนโห่ร้องไล่อ้ายลาวแตก" และ คำให้การอ้ายพระยานรินทร์แม่ทัพลาวที่ถูกจับ อ้างพระราชดำรัสเจ้าอนุวงศ์ว่า "อ้ายอนุบอกข้าพเจ้าว่าครัวเมืองโคราชซึ่งให้เพี้ยรามพิชัยคุมไพร่ 200 คนไปถึงบ้านสัมริด พวกครัวฆ่านายไพร่ตายเสียหมดแล้ว ให้อ้ายสุทธิสารคุมไพร่ 2,000 คน มีปืน 200 บอกยกไปรบกับครัวโคราช ณ บ้านสำริด อ้ายสุทธิสารแตกหนีมา พวกครัวฆ่านายไพร่ตายเป็นอันมาก" ซึ่งไม่มีการกล่าวถึงวีรกรรมของคุณหญิงโม แต่มีการกล่าวถึงวีรกรรมดังกล่าวในพระราชพงศาวดารกรุงรัตนโกสินทร์ รัชกาลที่ 3 และ จดหมายเหตุเรื่องปราบกบฏเวียงจันทน์ ส่วนเรื่องนางสาวบุญเหลือยังไม่พบปรากฏในหลักฐานที่เป็นบันทึกใด ๆ ก่อนปี พ.ศ. 2475
ในเรื่องนี้เป็นประเด็นถกเถียงอย่างกว้างขวางในปี พ.ศ. 2536 เมื่อหนังสือ การเมืองในอนุสาวรีย์ท้าวสุรนารี ถูกตีพิมพ์ซึ่งหนังสือดังกล่าวปรับปรุงจากวิทยานิพนธ์เรื่อง "ภาพลักษณ์ท้าวสุรนารีในประวัติศาสตร์ไทย" โดย สายพิน แก้วงามประเสริฐ นักศึกษาปริญญาโท ภาควิชาประวัติศาสตร์ มหาวิทยาลัยธรรมศาสตร์ วิทยานิพนธ์ดีเด่นของมหาวิทยาลัยธรรมศาสตร์เรื่องนี้ตั้งคำถามว่า วีรกรรมนี้เกิดขึ้นจริงหรือ ซึ่งแม้แต่สมเด็จพระเจ้าบรมวงศ์เธอ เจ้าฟ้าจิตรเจริญ กรมพระยานริศรานุวัดติวงศ์ ก็เคยตั้งคำถามว่า "เรื่องท่านผู้หญิงโม้นี้ดูก็ประหลาด ...ไม่เห็นว่าแสดงแผลงอิทธิฤทธิ์อะไร เป็นแต่ว่าคุมพวกผู้หญิงเป็นกองหลังเท่านั้น ทำไมยกย่องกันหนักหนาไม่ทราบ" สายพินได้เสนอว่า วีรกรรมของท้าวสุรนารีมีจริงแต่ถูกนำมาใช้เพื่อเป้าประสงค์ทางการเมือง เป็นสามัญชนคนแรกที่ทางการสร้างอนุสาวรีย์ให้ และชี้ให้เห็นความล้มเหลวของวิชาประวัติศาสตร์ ที่ไม่ช่วยให้คนในสังคมแก้ปัญหาด้วยการค้นหาความจริง
การที่สำนักพิมพ์หนึ่งนำวิทยานิพนธ์ไปตัดแต่งและตั้งคำถามที่ท้าทายความเชื่อของคนในพื้นที่ ทำให้ผู้เขียนถึงขนาดถูกข่มขู่เอาชีวิตและห้ามเข้าจังหวัดนครราชสีมา
ตามทัศนะของ รศ.ศรีศักร วัลลิโภดม วีรกรรมที่ทุ่งสัมฤทธิ์อาจเป็นเรื่องที่แต่งขึ้นภายหลัง โดยมีฉากหลังเป็นวีรกรรมของการร่วมแรงร่วมใจสู้รบของชาวนครราชสีมา และเนื่องด้วย ท้าวสุรนารี เป็นบุคคลที่เป็นผู้นำทางวัฒนธรรม เป็นบุคคลที่ชาวบ้านให้การยอมรับนับถือ จึงมีการแต่งเรื่องราวขึ้นภายหลัง เช่นเดียวกับพญาแถนของประเทศลาว เป็นต้น[ระบุข้อมูลทางบรรณานุกรมไม่ครบ]
การดัดแปลงสื่อ

พ.ศ. 2500 ภาพยนตร์อิงประวัติศาสตร์เรื่อง สุรนารี ระบบ 35 มม. สีอิสต์แมน เสียงในฟิล์ม สร้างโดย วิจิตรเกษมภาพยนตร์ - ชอว์บราเดอร์ส นำแสดงโดยวิไลวรรณ วัฒนพานิช และสุรสิทธิ์ สัตยวงศ์ ร่วมด้วยดาวรุ่งแห่งฮ่องกง ยูหมิ่น และเจาหลุ่ย ฉายทั้งในประเทศไทยและต่างประเทศ ได้แก่ อาหรับ, ฟิลิปปินส์, อินโดนีเซีย, อินโดจีน, ฮ่องกง, สิงคโปร์, มลายู, ไต้หวัน[ต้องการอ้างอิง]
แหล่งข้อมูลอื่น

สารานุกรมไทยสำหรับเยาวชน เก็บถาวร 2005-11-26 ที่ เวย์แบ็กแมชชีน
วีรกรรมทุ่งสัมฤทธิ์ เก็บถาวร 2008-12-20 ที่ เวย์แบ็กแมชชีน
ชุมชนพิมาย เก็บถาวร 2012-02-16 ที่ เวย์แบ็กแมชชีน
ตราประจำจังหวัดนครราชสีมา แสดงภาพอนุสาวรีย์ท้าวสุรนารีและประตูชุมพล
หุ่นจำลองเหตุการณ์วีรกรรมของท้าวสุรนารีภายในอนุสรณ์สถาน
ภาพถ่ายอนุสาวรีย์ท้าวสุรนารี จังหวัดนครราชสีมา เมื่อราว ค.ศ. 1968
วีรกรรมท้าวสุรนารี กล่าวถึงในจดหมายเหตุเรื่องปราบกบฏเวียงจันทน์ พิมพ์ครั้งแรก พ.ศ. 2469
ยูฟ่าคอนเฟอเรนซ์ลีก ฤดูกาล 2024–25 รอบลีก

ยูฟ่าคอนเฟอเรนซ์ลีก ฤดูกาล 2024–25 รอบลีก จะเริ่มต้นในวันที่ 2 ตุลาคม และสิ้นสุดในวันที่ 19 ธันวาคม ค.ศ. 2024. ทั้ง 36 ทีมจะเข้าแข่งขันในรอบลีกเพื่อตัดสินตำแหน่ง 24 ตำแหน่งในรอบแพ้คัดออกของยูฟ่าคอนเฟอเรนซ์ลีก ฤดูกาล 2024–25.
บอรัค บันยา ลูกา, เซลเย, แซร์เคิล บรูช, แอร์สเทอ เอ็ฟเซ ไฮเดินไฮม์, จากีเอลโลเนีย บิอัลลีสต็อก, ลาร์เน, โนอาห์, ปาฟอส, เปโตรคุบ ฮินเซสติ, เดอะนิวเซนส์ และ วิคินกูร์ เรคยาวิก สร้างการลงสนามครั้งแรกของพวกเขาใน ในรายการสำคัญของการแข่งขันยูฟ่าหรือรอบลีก. โนอาห์กลายเป็นสโมสรแรกในประวัติศาสตร์คอนเฟอเรนซ์ลีกที่ประสบความสำเร็จในการผ่านรอบคัดเลือกทั้งสี่รอบ, ในขณะที่ เดอะ นิว เซนส์ และ ลาร์เน เป็นทีมแรกจากสมาคม เวลส์ และ ไอร์แลนด์เหนือ, ตามลำดับ, เพื่อเล่นในรายการการแข่งขันยูฟ่าที่สำคัญหรือรอบลีก. ทั้งหมด 29 ชาติสมาชิกได้ถูกเสนอเป็นตัวแทนในรอบลีก.
นี่จะเป็นฤดูกาลแรกกับ รูปบบลีกเดี่ยว, ซึ่งเข้ามาแทนที่รูปแบบกลุ่มที่ใช้จนกระทั่ง ฤดูกาลที่ผ่านมา. ไม่เหมือนกับแชมเปียนส์ลีกและยูโรปาลีก, รอบลีกของคอนเฟอเรนซ์ลีกประกอบด้วยหกรอบ. ด้วยการเปลี่ยนแปลงรูปแบบ, จำนวนแมตช์การแข่งขันก่อนรอบแพ้คัดออกเพิ่มขึ้นจาก 96 เป็น 108 (18 นัดใน 6 รอบ).